**Julkaisuvapaa tänään 19.6. klo 16.00 Suomen aikaa**

**Check Point Research julkistaa kaikki löytämänsä haavoittuvuudet uudessa**

**CPR Zero -verkkopalvelussa**

*Tietoturvayhtiö Check Point vie jatkossa tiedot kaikista löytämistään haavoittuvuuksista julkiseen, keskitettyyn ja helppokäyttöiseen arkistoon. Tietopankki avautuu osoitteeseen* [cpr-zero.checkpoint.com](file:///C%3A%5CUsers%5Cemilieb%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C1DZ712FG%5Ccpr-zero.checkpoint.com).

**San Carlos, CA – 19. kesäkuuta 2019**- Tietoturvayhtiö [Check Point® Software Technologiesin](https://www.checkpoint.com/) tutkimustoiminnasta vastaava Check Point Research julkisti tänään [CPR Zeron,](file:///C%3A%5CUsers%5Cemilieb%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C1DZ712FG%5Ccpr-zero.checkpoint.com) julkisen, verkossa toimivan tietopankin, johon se kerää kaikki tutkimustiiminsä löytämät haavoittuvuudet. Mukana ovat myös haavoittuvuudet, joita Check Point Research ei julkista blogissaan. Check Pointista tuli näin alan suurin tietoturvayhtiö, joka jakaa tutkimustietonsa avoimesti.

”Läheskään kaikki löytömme eivät johda julkaisuun blogissa. Itse asiassa useimmat haavoittuvuudet jäävät julkaisematta. Juuri siksi meistä on tärkeää jakaa tietomme CPR Zerossa. Toivomme, että sen luetteloista tulee hyödyllinen tietolähde kansalaisille ja yrityksille, jotka haluavat pysyä valppaina ja tietää enemmän kyberuhkista”, kommentoi **Omri Herscovici**, Check pointin Head of Vulnerability Research.

CPR Zerossa oli julkaisupäivänä listattuna yli 130 haavoittuvuutta. Sen on tarkoitus laajentua nopeasti kattavaksi kirjastoksi, joka sisältää tiedot kaikista Check Pointin löytämistä haavoittuvuuksista, niin vanhoista kuin uusistakin. CPR Zero kertoo haavoittuvuuksien CVE-tunnisteet (CVE=Common Vulnerabilities and Exprosures) ja antaa linkit, joiden kautta kiinnostuneet voivat hakea lisää tietoa. Luettelo sisältää myös yksityiskohtaisia tietoja kustakin haavoittuvuudesta.

Tietopankkia päivitetään jatkuvasti uusilla löydöillä. Check Point pidättää kuitenkin itsellään oikeuden olla kertomatta julkisesti isoista haavoittuvuuksista, ennen kuin niitä koskeva paikka tai päivitys on laajasti saatavilla.

”Missiomme on tehdä verkkomaailmasta parempi paikka elää. Tätä tavoitetta edistääksemme päätimme tehdä kaikista CVE-löydöistämme julkisia. Yksikään meidän kokoisemme tietoturvayhtiö ei ole tähän mennessä ottanut samaa askelta”, sanoi Check Pointin VP of Threat Prevention **Neatsun Ziv**.

CPR Zero löytyy osoitteesta [cpr-zero.checkpoint.com](file:///C%3A%5C%5CUsers%5C%5Cemilieb%5C%5CAppData%5C%5CLocal%5C%5CMicrosoft%5C%5CWindows%5C%5CTemporary%20Internet%20Files%5C%5CContent.Outlook%5C%5C1DZ712FG%5C%5Ccpr-zero.checkpoint.com)

(Linkki alkaa toimia klo 16.)

**Seuraa Check Pointia:**Twitter: <http://www.twitter.com/checkpointsw>
Facebook: <https://www.facebook.com/checkpointsoftware>
Blogi: [http://blog.checkpoint.com](http://blog.checkpoint.com/)
YouTube: <http://www.youtube.com/user/CPGlobal>
LinkedIn: <https://www.linkedin.com/company/check-point-software-technologies>

**Seuraa Check Point Researchia:**

Blogi: <https://research.checkpoint.com/>

Twitter: <https://twitter.com/_cpresearch_>

**Lisätiedot ja haastattelupyynnöt:**

Rami Rauanmaa, Head of Security Engineering, Finland and Baltics, Check Point Software Technologies, ramira@checkpoint.com

Maija Rauha, viestintäkonsultti, OSG Viestintä, maija.rauha@osg.fi, p. 0400 630 065

**Check Point Research**

Check Point Research huolehtii siitä, että Check Pointin asiakkailla ja laajemmalla tietoturvahteisöllä on käytettävissään paras mahdollinen tieto kyberturvallisuuden riskeistä. Tutkijaryhmä kerää ja analysoi ThreatCloud-verkkopalvelun tallentamat maailmanlaajuiset kyberhyökkäystiedot, jotta hakkerit pysyvät kurissa ja kaikki Check Pointin tuotteet pystytään päivittämään uusimmilla suojauksilla. Tutkijaryhmä koostuu yli 100 analyytikosta ja tutkijasta, jotka tekevät yhteistyötä muiden tietoturvayhtiöiden ja viranomaisten kanssa.

**Check Point Software Technologies Ltd.**

Check Point Software Technologies Ltd. ([www.checkpoint.com](http://www.checkpoint.com/)) on johtava yritysten ja valtionhallinnon kyberturvallisuusratkaisujen tarjoaja globaalisti. Sen ratkaisut suojaavat 5. sukupolven kyberhyökkäyksiltä alan johtavalla haittaohjelmien, kiristysohjelmien ja muiden hyökkäysten kiinnijäämisprosentilla. Check Pointin monitasoinen tietoturva-arkkitehtuuri, ”Infinity” Total Protection sisältää 5. sukupolven (Gen V) edistyneen uhkientorjunnan, joka suojaa yrityksen pilvi-, verkko- ja mobiililaitteissa sijaitsevan tiedon. Check Point tarjoaa myös alan kattavimman ja intuitiivisimman yhden kontrollipisteen ohjausjärjestelmän. Check Point huolehtii yli 100 000 ison ja pienen yrityksen ja yhteisön tietoturvasta.